AQSh prezidenti etib saylangan Donald Tramp Yangi yilni Florida shtatida joylashgan o‘zining "Mar-a-Lago" qarorgohida kutib oladigan bo‘ldi. Bayram kechasiga 800 dan ko‘proq mehmon taklif qilingan, deb yozmoqda The Hill nashri. Ta’kidlanishicha, mehmonlar orasida aktyor Silvestr Stallone va musiqiy prodyuser Kuinsi Jons ham bor. Shuningdek, Tramp bilan rafiqasi Melaniya va kenja o‘g‘li Barron ham birga bo‘ladi.